

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 8.oktobrī **Nr.497**

(prot.Nr.40, 20.§)

**Par zemes vienības, kadastra apzīmējums 05000320803,**

**Poligona ielā 13, Daugavpilī, pārdošanu**

Pamatojoties uz likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 5.panta piekto daļu, 8.panta trešo un septīto daļu, 37.panta pirmās daļas 4.punktu, 41.panta otro daļu, 44.panta ceturto daļu, 44.1panta pirmo, otro un piekto daļu, Zemesgrāmatu apliecībām, nodalījuma Nr.100000541646 un Nr.100000501154, nodrošinot Daugavpils pilsētas domes 2020.gada 28.augusta lēmuma Nr.380 “Par zemes gabala Poligona ielā 13, Daugavpilī, nodošanu atsavināšanai” izpildi, ņemot vērā Daugavpils pilsētas pašvaldības dzīvojamo māju privatizācijas un īpašuma atsavināšanas komisijas 2020.gada 22.septembra sēdes protokolu Nr.8 (10.punkts), Domes Finanšu komitejas 2020.gada 1.oktobra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Apstiprināt atsavināmas apbūvētas zemes vienības 1780 m2 platībā, kadastra Nr.05000320803 (kadastra apzīmējums 05000320803), Poligona ielā 13, Daugavpilī (turpmāk - Zemesgabals), nosacīto cenu **5880,00** **EUR** (pieci tūkstoši astoņi simti astoņdesmit eiro 00 centi) apmērā.

2. Pārdot Zemesgabaluuz tā esošo būvju, kadastra Nr.05005320006 (Zemesgrāmatas nodalījums Nr.100000501154), kopīpašniekiem, turpmāk - Pircēji, katram pa ½ domājamai daļai par 2940,00 EUR (divi tūkstoši deviņi simti četrdesmit eiro 00 centi).

3. Pircējiem, pērkot zemes vienību uz nomaksu:

3.1. jāsamaksā avanss 10% (desmit procenti) apmērā no pirkuma maksas;

3.2. par atlikto maksājumu jāmaksā - 6% (seši procenti) gadā no vēl nesamaksātās pirkuma maksas daļas un par pirkuma līgumā noteikto maksājuma termiņu kavējumu – nokavējuma procentus 0,1 % apmērā no kavētās maksājuma summas par katru kavējuma dienu;

3.3. nomaksas termiņš nedrīkst būt lielāks par pieciem gadiem;

3.4. ja Pircēji samaksā visu pirkuma maksu mēneša laikā no pirkuma līguma spēkā stāšanās dienas, maksa par atlikto maksājumu Pircējiem nav jāmaksā;

3.5. bez Daugavpils pilsētas pašvaldības atļaujas atsavināmo zemes vienību nedalīt, neatsavināt un neapgrūtināt ar lietu tiesībām;

3.6. zemes nomas maksu par zemes vienības lietošanu jāmaksā līdz Pircēju īpašuma tiesību nostiprināšanai zemesgrāmatā;

3.7. īpašuma tiesības uz atsavināmo Zemesgabalu var reģistrēt zemesgrāmatā, nostiprinot ķīlas tiesības uz Zemesgabalu par labu Daugavpils pilsētas pašvaldībai pirkuma maksas nesamaksātās summas apmērā.

4. Īpašuma pārvaldīšanas departamentam nosūtīt Pircējiem atsavināšanas paziņojumus.

5. Līdzekļus, kas tiks iegūti par atsavināmo Zemesgabalu, ieskaitīt Daugavpils pilsētas pašvaldības budžetā.

6. Daugavpils pilsētas domes Centralizētajai grāmatvedībai:

6.1. pēc Pircēju zemes nomas tiesību uz atsavināmo zemes vienību izbeigšanas (īpašuma tiesību nostiprināšanas zemesgrāmatā) norakstīt Zemesgabalu no Daugavpils pilsētas pašvaldības bilances;

6.2. kopā ar Īpašuma pārvaldīšanas departamentu nodot Zemesgabalu ar pieņemšanas-nodošanas aktu Pircējiem.

Domes priekšsēdētājs *(personiskais paraksts)*  I.Prelatovs